Synimet e Vladimir Putinit dhe politikat ruse
Megjithë politikat e forta në arenën ndërkombëtare, problemet ekonomike në vend mbeten sfidë për udhëheqësin rus
Megjithë problemet e ekonomisë ruse, si rënia e vlerës së rubles, ngadalësimi i aktivitetit ekonomik dhe ulja e çmimeve të naftës, Presidenti rus Vladimir Putin ka arritur të reflektojë një potencë të habitshme në skenën botërore, thotë Angela Stent, drejtoreshë e Qendrës për Studime Euroaziatike, Ruse dhe Evropiane në Universitetin Georgetown. Ajo foli me korrespondenten Jela de Francesci mbi synimet e zotit Putin në vend dhe jashtë tij: Pasi tronditi botën me ndërhyrjen në Ukrainë, Presidenti Putin ka filluar një fushatë ajrore në Siri, me synimin për të shtuar ndikimin rus, thotë Angela Stent. Ajo e sheh këtë lëvizje si përpjekje e Putinit për të zbutur presionin nga ndërhyrja në Ukrainë dhe për të mbajtur në pushtet një klient besnik në Siri. Por mbi të gjitha ai do t’i rikthejë Rusisë rolin si “fuqi e madhe”: Presidenti Putin, vë në dukje zonja Stent, synon që me veprime si ato në Ukrainë, të mos lejojë që hapësira dikur të ish-Bashkimit Sovjetik, të përqafojnë demokracinë liberale, gjë që do të sfidonte sistemin e patronazhit mbi të cilin mbëshetet regjimi i Putinit. Ajo shton se Putini ka përçmim për aleancat strategjike. Sipas analistes, aventura e ardhme e Putinit mund të jetë një fushatë në Afganistan. Me largimin e NATO-s në fund të vitit, Putini shqetësohet se situata në atë vend mund të precipitojë dhe ekstremizmi islamik do të fuqizohet duke ndikuar tek fqinjët e Rusisë dhe tek vetë Rusia. Zonja Stent thotë se me këtë politikë të jashtme Putini po përpiqet të garantojë axhendën e tij në politikën e brendshme: Por Senatori amerikan Bob Corker thotë se një dorë e fortë në politikën e jashtme nuk do ta shpëtojë Putinin nga zemërimi publik lidhur me korrupsionin e madh që senatori thotë se ka zaptuar nivelet e larta të qeverisjes ruse. Zoti Corker, i cili kryeson Komisionin e Senatit për Marrëdhënie me Jashtë, dha një intervistë ekskluzive për Zërin e Amerikës, pak ditë pasi Departamenti amerikan i Thesarit e akuzoi Presidentin rus për korrupsion: Për zonjën Stent, problemi kryesor për Putinin mbetet ekonomia e dobët. Pa përmirësimin e ekonomisë, thotë analistja, një politikë e jashtme agresive nuk do të arrijë t’u mbyllë gojën kritikëve në vend.